भीम : बालिकाएं पढ़-लिखकर राष्ट्र निर्माण में भागीदार बनें
भीम। मगराविकास बोर्ड अध्यक्ष विधायक हरि सिंह रावत ने नंदावट स्थित कस्तूरबा गांधी आवासीय विद्यालय में किशोरी बालिका मेले का अवलोकन किया। कार्यक्रम में विधायक ने कहा कि राज्य सरकार प्रदेश की बालिकाओं के सर्वांगीण विकास के लिए कृत संकल्पित है। केंद्र सरकार भी बालिकाओं के शैक्षिक सामाजिक, मानसिक एवं अन्य क्षेत्रों में विकास के लिए विभिन्न योजनाएं चला रही है। ताकि गरीब किसान मजदूर वर्ग की बेटियां भी पढ़ लिखकर राष्ट्र निर्माण में भागीदार बन सके। कार्यक्रम में जिला प्रमुख प्रवेश कुमार सालवी, प्रधान नरेन्द्र बागड़ी, जिला शिक्षा अधिकारी युगल बिहारी दाधीच, खण्ड प्रारंभिक शिक्षा अधिकारी पृथ्वी सिंह कच्छावा, जिला सरपंच संघ अध्यक्ष गिरधारी सिंह रावत, ब्लाक सरपंच संघ अध्यक्ष जयेंद्र सिंह सहित अन्य कई लोग मौजूद थे।
भीम. शैक्षिकबाल मेले को संबोधित करते विधायक हरिसिंह रावत।
hin_Deva hin_Deva awa_Deva